

**Magyar Nemzeti Levéltár**

pályázatot hirdet

Magyar Nemzeti Levéltár

**Heves Megyei Levéltára

megyei levéltár igazgató**

munkakör betöltésére

# A munkaviszony a munka törvénykönyvéről szóló 2012. évi I. törvény és a 39/2020. (X. 30.) EMMI rendelet hatálya alá tartozik.

**Foglalkoztatás jellege:**

Teljes munkaidő

**A vezetői megbízás időtartama:**

A vezetői megbízás határozott időre, legfeljebb 5 évre szól.

**A munkakör kezdő és befejező időpontja:**

2022. szeptember 1-től legfeljebb 2027. augusztus 31. napjáig.

**A munkavégzés helye:**

Heves Megye

**A munkakörbe tartozó, illetve a vezetői megbízással járó lényeges feladatok:**

A Magyar Nemzeti Levéltár Heves Megyei Levéltárának szakmai és operatív vezetőjeként vezeti, szervezi és ellenőrzi a tagintézményekben folyó munkát. Felelős a megyei levéltár működéséért, gondoskodik a megyei levéltár működésére vonatkozó jogszabályok és belső szabályok végrehajtásáról. Elkészíti a megyei levéltár éves munkatervét és munkabeszámolóját, és véleményezésre megküldi a gyűjteményi főigazgató-helyettes részére, az éves munkaterv jóváhagyását követően vezeti, koordinálja és ellenőrzi a megyei levéltár szakmai feladatainak ellátását, ennek során utasításokat ad ki. Javaslatot tesz a megyei levéltár működési feltételeivel és szakmai tevékenységével összefüggő koncepcionális, stratégiai és egyedi kérdésekben, részt vesz a megoldás kidolgozásában, gondoskodik a döntések végrehajtásáról. Felelős a megyei levéltár gazdálkodásáért, az állami és intézményi tulajdon védelméért. A megyei levéltár költségvetési keretének meghatározását követően elkészíti a megyei levéltár költségvetését. Gyakorolja a megyei levéltár dolgozói felett a munkáltatói jogokat. Együttműködik a megye tudományos, közművelődési és oktatási intézményeivel, az MNL megyei levéltáraival, az ország levéltáraival és szakmai szervezeteivel, működteti a megyei levéltár nemzetközi kapcsolatait.

**Alapbér és juttatások:**

* A létrejövő munkaviszony a munka törvénykönyvéről szóló 2012. évi I. törvény hatálya alá tartozó munkaviszony, így megegyezés és a belső szabályzatok, munkáltatói döntések az irányadóak.

**Pályázati feltételek:**

* Egyetem, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 94. § (1) bekezdésében, továbbá a kulturális intézményekben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet (továbbiakban: Rendelet) 7. §. (5) bekezdésében meghatározottak szerint: mesterfokozatú szakirányú szakképzettség, KER szerinti B2 szintet elérő idegennyelv-ismeret,

* A Rendelet 10. § (2) bekezdése szerint a KER szerinti B2 szintet elérő idegennyelv-ismeret igazolása történhet különösen államilag elismert komplex típusú középfokú nyelvvizsga-bizonyítvány, vagy azzal egyenértékű okirat vagy a szakmai gyakorlat külföldi teljesítéséről szóló igazolás bemutatásával.

* Költségvetési szerv működésével kapcsolatos ismeretek, vezetési ismeretek, vezetői gyakorlat meglétének igazolása.

* Kiemelkedő szakmai vagy szakirányú tudományos tevékenység.

* magyar állampolgárság
* Végzettségének és szakképzettségének vagy az intézmény alaptevékenységének megfelelő jogviszonyban legalább 5 éves szakmai gyakorlat megszerzése, valamint a megbízás időpontjában vezetői gyakorlattal is rendelkezik.
* A Kultv. 94. § (1) bekezdésében foglaltak szerint büntetlen előélet, továbbá a pályázó nem állhat közlevéltárban végezhető tevékenység folytatását kizáró foglalkoztatás eltiltás hatálya alatt.
* Vagyonnyilatkozat tételi eljárás lefolytatása.

* Mt 8. § szerinti magatartás tanúsítása.

**A pályázat részeként benyújtandó iratok, igazolások:**

* Részletes szakmai és vezetési program, melynek tartalma: a tagintézmény működési feltételrendszerének és a levéltári anyag feldolgozottságának adott állapotából, valamint a szolgáltató levéltár követelményéből kiindulva a feltételrendszer fejlesztésére, a levéltári értékhatár meghatározására, a szervellenőrzések és az iratanyag-átvételek megvalósítására terjed ki.
* A vezetői koncepció a levéltári anyag feldolgozására, adatbázisok építésére, a digitalizálásra, az elektronikus iratok átvételére és kezelésére, az online kutatás lehetővé tételére, a tudományos kutatásra, kiadványkészítésre, a közművelődés és az oktatás segítésére, a PR tevékenységre vonatkozó elképzelésekre terjed ki, figyelembe véve a köziratokról, a közlevéltárakról és a magánlevéltári anyag védelméről szóló 1995. évi LXVI. törvény rendelkezéseit.
* Részletes szakmai önéletrajz, tudományos, szakmai publikációs jegyzék.
* Három hónapnál nem régebbi erkölcsi bizonyítvány.
* A vagyonnyilatkozat-tételi kötelezettséget elfogadó nyilatkozat.
* A pályázó nyilatkozata arról, hogy a pályázatban foglalt személyes adatainak a pályázati eljárással összefüggésben szükséges kezeléséhez hozzájárul.
* Az iskolai végzettséget és egyéb képesítéseket, nyelvvizsgákat igazoló okiratok másolata, vagy az okiratok bemutatása eredetiben a pályázat személyes benyújtásakor.

**A pályázat benyújtásának határideje:** 2022. július 1.

**A pályázatok benyújtásának módja:**

* Postai úton, a pályázatnak a Magyar Nemzeti Levéltár címére történő megküldésével (1250 Budapest Pf. 3). Kérjük a borítékon feltüntetni a pályázati adatbázisban szereplő azonosító számot: 13/2-HR/256-1/2022. valamint a munkakör megnevezését: heves megyei levéltár igazgató.

 **vagy**

* Elektronikus úton dr. Farkas-Sütő Ákos részére az allaspalyazat@mnl.gov.hu e-mail címen keresztül.

**A munkáltatóval kapcsolatos egyéb lényeges információ:**

* A munkaviszony 4 hónap próbaidő kikötésével tölthető be.
* 2020. november 1. napjától a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvényben foglaltak alapján a Magyar Nemzeti Levéltárban a munkajogviszony formája a Munka Törvénykönyve szerinti foglalkoztatás keretében történik.
* A munkakör betöltésének feltételei a kulturális intézményekben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról szóló 39/2020. (X.30.) EMMI rendelet (továbbiakban: Rendelet) szerint kerülnek meghatározásra.
* A munkáltatói jogkör gyakorlója biztosítja a kulturális munkakörben határozatlan időre történő továbbfoglalkozatás lehetőségét és annak feltételeit, így a vezetői munkakör befejező időpontját követően a kulturális munkakör elnevezése: főlevéltáros. A kulturális munkakör betöltésének feltételeire a Rendelet vonatkozó előírásai az irányadóak.
* Levéltárban kulturális szakmai munkakörben csak magyar állampolgár foglalkoztatható.
* A munkáltatói biztosítja a pályázat iránt érdeklődők részére, hogy a pályázatuk elkészítéséhez szükséges tájékoztatást megkapják, és a kulturális intézményt megismerhessék.
* A munkáltató azt a pályázatot tekinti érdemben elbírálhatónak, amelyhez a pályázati feltételként megjelölt összes csatolmány benyújtásra kerül.
* A Magyar Nemzeti Levéltár, mint álláspályázatot hirdető, az Mt. 44/A. § (7) bekezdésben foglaltak szerint az álláspályázati jelentkezés keretében benyújtott személyes adatokat a pályázat elbírálásáig kezeli. A Magyar Nemzeti Levéltár munkatársai és vezetői munkaköri feladatuk, illetve vezetői megbízatásuk ellátásával összefüggésben, az ahhoz szükséges mértékben a személyes adataihoz hozzáférhetnek, azokat kezelhetik.
* Az MNL adatkezelési tájékoztatóját az álláspályázatra jelentkezés keretében megküldött személyes adatai kezeléséről és a hozzájárulási nyilatkozatot az alábbi linken érheti el: [http://mnl.gov.hu/mnl/allaspalyazatok](http://mnl.gov.hu/mnl/allaspalyazatok%2A).

**A pályázó munkáltatói jogkör gyakorlója által létrehozott bizottsági meghallgatás határideje:** 2022. július 31.

**A pályázat elbírálásának határideje:** 2022. augusztus 30.

**A pályázati kiírás közzétételének helye, ideje**: www.mnl.gov.hu, [www.emmi.gov.hu](http://www.emmi.gov.hu)

2022. június 1.